**Primăvară cu bucluc**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raze, cât o mângâiere,

Vântul, ca o adiere;

Forfotă mare pe-afară

Și miroase-a primăvară!

Lângă margini de cărare

Două gâze vor să zboare.

O găină plimbăreață

Vine-n grabă și le-nhață.

De-ar fi știut ce le-așteaptă

Și-ar fi luat zborul pe dată!

Doar că zborul nu se poate

Cu aripile-nghețate!

Soarele te amăgește

Vă spun eu, nu e poveste!

Dimineața-i cam răcoare,

Iar să zbori e lucru mare!

De nu ai cumva motoare,

Trebuie să ai răbdare!

Nu pleca la drum ca ele

Altfel, intri în belele!